van woorde te worde gheert vanden vekenˀ heeft
voeˀ mijne heeˀn die presiderit ende raidslude mijns
genedichs heeˀn tshertogen geordineert in zijneˀ lande
van brabant gelooft dat hij te rechte sal comen
ende rechts plegen voeˀ die voirsˀ mijne heeˀn tegen
den procurˀ mijns voirsˀ genedˀ heeˀn vander saken
dair om dat die selve procurˀ sekeˀ des voirsˀ
gheerts goede genomen hadde in mijns voirsˀ genedˀ
heeˀn handen Ende hebben dair op die voirsˀˀ
mijne heeˀn den voirsˀ gheerde belieft enˀ geconseˀnteert
zijnre voirsˀ goede te gebruyken onder mijns voirsˀ
genedˀ heeˀn hant totter tijt toe datter anders op
sal zijn geordineert gedaen inder raedcanieˀn van
brabant viii dage in april xiiiic lxx jair aldus
geteekent my dair bij zijnde pˀtoep Ende
meynde bij dier op de ticht oft aensprake des voirsˀ
meyers alhoer net tantwerden noch te rechte te staenˀ
mair declineerde van desen gerichte tot voeˀ den rade
ons genedˀ heeˀn voirsˀ om aldˀ naevolgenˀ sijnre
geloften dair hij gehecht ende verbonden stont jegen
den pˀcurˀ rechts te plegen oft dat hem de voirsˀ
meyeˀ van sijnre officien wegen soude afdoen tvoirsˀ
verbont dair inne hij boven de voeˀ de voirsˀ heeˀn
stont nae uutwijsen vandˀ selver acten oft van
dien doen hebben ontslach oft quitanˀ vandˀ welcken
de selve gheert hem altoos tondeˀnde inde voirsˀ
coˀclusie oic gedroech tot voˀnisse van scepenˀ ende
totten rechte Soe wart op heden datum van desen
gewijst bijden scepenˀ van loevenˀ ter manissen
smeyers nae aensprake der selfs meyers ende
tverantwerden des voirsˀ gheerts ende tsgheens des
voir de selve scepenˀ was gecomen zoe verre de selve